Katrin Kallsberg

[[
Katrin Kallsberg (fødd 30. juli 1967 í Danmark) er ein føroyskur lækni og politikari. Á løgtingsvalinum 2015 varð hon vald inn á Føroya Løgting fyri Tjóðveldi.

 Bakgrund 
Katrin búði í Danmark tey fyrstu 6 árini, síðan flutti familjan til Føroya aftur, har faðir hennara, Kaj Kallsberg, starvaðist sum lækni á Eiði frá 1975-79 og í Tórshavn. Sum 16-ára gomul var hon eitt ár í USA sum skiftisnæmingur, síðan tók hon student í Hoydølum, og eftir tað fór hon til Danmarkar at lesa til lækna. Tá ið hon varð liðug við útbúgvingina starvaðist hon eitt skifti í 1995 við Læknum uttan landamørk í Srebrenica í Bosnia. Síðan flutti hon til Føroya, har hon starvaðist sum lækni í nøkur ár, til hon í 1999 flutti til Noregs at útbúgva seg til serlækna í kvinnusjúkum og burðarhjálp. Í 2002 fluttu hon og maðurin Poul Henrik Poulsen aftur til Føroya og búsettust í Sandagerði í Havn. Maðurin andaðist trý ár seinni av krabbameini. Katrin starvast sum yvirlækni í kvinnusjúkum og burðarhjálp á Landssjúkrahúsinum. 

Katrin var forkvinna í Javnstøðunevndini frá juni 2012 til februr 2016.http://portal.fo/katrin+kallsberg+stillar+upp+fyri+tjodveldi.html

Katrin hevur luttikið í sjónvarpssendingini Fólksins Rødd og útvarpssendingini Also.Facebook.com - Síðan hjá Tjóðveldi "KATRIN KALLSBERG STILLAR UPP FYRI TJÓÐVELDI"

 Politisk lívsleið 
Til løgtingsvalið 2015 stillaði Katrin upp á listanum hjá Tjóðveldi. Hon varð vald við 396 persónligum atkvøðum.Løgtingsval 1. September 2015 , kvf.fo 

 Løgtingsnevndir 
2015-2019 Forkvinna í Trivnaðarnevndiniportal.fo - Stór ósemja millum partarnar í Trivnaðarnevndini
2015-2019 Limur í Mentanarnevndini

 Keldur 

Bólkur:Føroyskar kvinnur í politikki
Bólkur:Føroyskir politikarar
Bólkur:Føðingar í 1967
Bólkur:Føroyskir sjúkrarøktarfrøðingar
Bólkur:Løgtingslimir
Bólkur:Politikarar úr Tjóðveldi
Bólkur:Læknar í Føroyum